b'\n_START_ARTICLE_\nKoro\xc5\xa1ka statisti\xc4\x8dna regija\n_START_PARAGRAPH_\nKoro\xc5\xa1ka statisti\xc4\x8dna regija je ena od dvanajstih statisti\xc4\x8dnih regij Slovenije. Njene meje niso v skladu z mejami nekdanje de\xc5\xbeele Koro\xc5\xa1ke. Regionalno in gospodarsko sredi\xc5\xa1\xc4\x8de regije so Ravne na Koro\xc5\xa1kem,\n_START_SECTION_\nKoro\xc5\xa1ka statisti\xc4\x8dna regija v besedi\n_START_PARAGRAPH_\nStatisti\xc4\x8dna regija le\xc5\xbei na severu dr\xc5\xbeave, ob avstrijski meji; njeno zemljepisno podobo ustvarjajo gozdnati hribi in gore in sicer Pohorje, Karavanke, Kamni\xc5\xa1ko-Savinjske Alpe ter tri re\xc4\x8dne doline: Dravska, Me\xc5\xbei\xc5\xa1ka in Mislinjska dolina. Prometno je te\xc5\xbeko dostopna in slabo povezana s sredi\xc5\xa1\xc4\x8dem dr\xc5\xbeave. Te\xc5\xbeka industrija je v preteklosti mo\xc4\x8dno zaznamovala kakovost okolja, zlasti v Me\xc5\xbei\xc5\xa1ki dolini, ki je gospodarsko najbolj razvita. Regijske institucije so porazdeljene med t. i. somestje Ravne-Slovenj Gradec-Dravograd. Ta tri mesta so tudi gospodarsko sredi\xc5\xa1\xc4\x8de regije, gospodarsko je pomembna tudi \xc4\x8crna na Koro\xc5\xa1kem. Najve\xc4\x8dja koncentracija prebivalstva v regiji pa je na obmo\xc4\x8dju Raven na Koro\xc5\xa1kem, ki se \xc5\xbee stikajo s sosednjimi Prevaljami. Po podatkih Statisti\xc4\x8dnega urada je gospodarsko pomembno tudi kmetijstvo.  _NEWLINE_V koro\xc5\xa1ki statisti\xc4\x8dni regiji so v 2016 \xc5\xbeiveli 3\xc2\xa0% prebivalcev Slovenije. Od otrok, rojenih v 2016, se jih je 72\xc2\xa0% rodilo neporo\xc4\x8denim materam, kar je bil najvi\xc5\xa1ji dele\xc5\xbe med regijami. Povpre\xc4\x8dna starost mater ob rojstvu prvega otroka je bila tukaj najni\xc5\xbeja: 27,9 leta. Dele\xc5\xbe prebivalcev (25\xe2\x80\x9364 let) z vi\xc5\xa1je\xc5\xa1olsko ali visoko\xc5\xa1olsko izobrazbo je bil tukaj tretji najni\xc5\xbeji (23\xc2\xa0%). \xc5\xa0tevilo \xc5\xa1tudentov na 1.000 prebivalcev (38) je bilo pribli\xc5\xbeno enako slovenskemu povpre\xc4\x8dju. Stopnja brezposelnosti v tej regiji (7,4\xc2\xa0%) je bila nekoliko ni\xc5\xbeja od slovenskega povpre\xc4\x8dja (8,0\xc2\xa0%). Zelo velika pa je bila razlika v stopnji brezposelnosti med spoloma: med mo\xc5\xa1kimi je bila 5,2-odstotna, med \xc5\xbeenskami 9,9-odstotna. Tukaj\xc5\xa1nji prebivalci so svoje zadovoljstvo z \xc5\xbeivljenjem ocenili s povpre\xc4\x8dno najni\xc5\xbejimi ocenami (6,7 od 10).  _NEWLINE_Koro\xc5\xa1ka statisti\xc4\x8dna regija je v 2016 ustvarila 2,8\xc2\xa0% nacionalnega BDP-ja. BDP na prebivalca je bil v tej regiji \xc4\x8detrti najni\xc5\xbeji med regijami (15.781 EUR/prebivalca). Gre za turisti\xc4\x8dno manj izrazito statisti\xc4\x8dno regijo. V 2016 je bil tukaj ustvarjen le 1\xc2\xa0% vseh turisti\xc4\x8dnih preno\xc4\x8ditev v Sloveniji; manj\xc5\xa1a dele\xc5\xbea turisti\xc4\x8dnih preno\xc4\x8ditev sta ustvarili le zasavska in primorsko-notranjska statisti\xc4\x8dna regija. Od tujih turistov so v tej regiji ustvarili najve\xc4\x8d preno\xc4\x8ditev hrva\xc5\xa1ki turisti. Povpre\xc4\x8dna velikost tukaj\xc5\xa1njih kmetijskih gospodarstev je bila v 2016 7,5 ha. V 2016 je tukaj nastalo 381 kg komunalnih odpadkov na prebivalca. Odpadne vode so tukaj pred izpustom iz javne kanalizacije pre\xc4\x8distili 83\xc2\xa0%.\n_START_SECTION_\nKoro\xc5\xa1ka statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=309&tag=2689&cba=2637,4999,5000,9999,10000,19999,20000,62066&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1" _NEWLINE_Vir: Statisti\xc4\x8dni urad Republike Slovenije'